ตลาดหุ้นเวียดนาม ดิ่งลงต่อเนื่อง -18% ในเดือนเดียว วันนี้ยังลงต่อ
ตลาดหุ้นเวียดนาม ดิ่งลงต่อเนื่อง -18% ในเดือนเดียว วันนี้ยังลงต่อ 
10 ต.ค. 2565

ตลาดหุ้นเวียดนาม ดิ่งลงต่อเนื่อง -18% ในเดือนเดียว วันนี้ยังลงต่อ
ซึ่งเหตุผลสำคัญมาจากค่าเงินดองของเวียดนามอ่อนค่าลง เมื่อเทียบกับดอลลาร์สหรัฐ ทั้ง ๆ ที่ ดอง มีการกำหนดค่าเงินไว้กับตระกร้าเงิน ที่มีดอลลาร์สหรัฐเป็นหลัก
และจะควบคุมไม่ให้ผันผวนบวกลบเกิน 3% จากตะกร้าเงิน
แต่ล่าสุด 1 ดอลลาร์สหรัฐ แลกได้ 23,877.5 ดอง
คิดเป็นการอ่อนค่าลงมาแล้วกว่า 5% ตั้งแต่ต้นปี
ธนาคารกลางเวียดนาม จึงจำเป็นต้องขึ้นดอกเบี้ยรวดเดียว 1% เมื่อปลายเดือนที่แล้วจาก 2.5% เป็น 3.5% ต่อปี
จนธนาคารพาณิชย์ในประเทศ ต้องปรับดอกเบี้ยขึ้นตาม โดยมีรายงานว่าธนาคารบางแห่ง ปรับดอกเบึ้ยเงินฝากขึ้นไปที่ระดับสูงสุด มากถึง 9% ต่อปี ส่งผลให้เงินเคลื่อนย้ายออกจากสินทรัพย์เสี่ยง
นอกจากนี้ ดอกเบี้ยที่เพิ่มขึ้น ก็ยังทำให้ต้นทุนทางธุรกิจของหลายบริษัทเพิ่มขึ้น
ซึ่งตลาดหุ้นเวียดนาม ก็เต็มไปด้วยธุรกิจการผลิตและอสังหาริมทรัพย์ ที่เสียผลประโยชน์จากการที่ดอกเบี้ยสูงขึ้น
เมื่อสัปดาห์ที่แล้ว ก็ยังได้มีรายงานเพิ่มเติมว่านักลงทุนเริ่มมีความกังวลต่อสภาพคล่องในตลาดและเกิดแรงเทขายจากการถูก Margin Call หรือการกู้มาลงทุนและถูกบังคับปิดสถานะเนื่องจากตลาดปรับตัวลงแรง
ทั้งหมดนี้จึงเป็นที่มาที่ว่าทำไมตลาดหุ้นเวียดนาม -18% ในเดือนเดียว
และร่วงลงมาแล้ว มากถึง -33% ตั้งแต่ต้นปี..
References
-
-